b"\n_START_ARTICLE_\nBernardo Silva\n_START_SECTION_\nTraject\xc3\xb2ria\n_START_PARAGRAPH_\nFormat a les categories inferiors de l'Sport Lisboa e Benfica, el 2013 va comen\xc3\xa7ar la seva carrera professional al Benfica B, de la Segona Divisi\xc3\xb3 portuguesa. La temporada 2013-14 va disputar alguns partits amb el primer equip, que acabaria guanyant la Primera Divisi\xc3\xb3 portuguesa, la Copa i la Copa de la lliga. L'estiu de 2014 va ser cedit al M\xc3\xb2naco per un any, per\xc3\xb2 l'equip franc\xc3\xa8s l'acabaria fitxant per a les seg\xc3\xbcents dues temporades, l'\xc3\xbaltima de les quals, la 2016-17, guanyaria la Ligue 1. El 2017 va fitxar pel Manchester City FC, equip amb el qual va guanyar la Premier League 2017-18._NEWLINE_Silva va formar part de la selecci\xc3\xb3 de Portugal sub21, amb la qual va anotar 6 gols en 14 partits. Va formar part de l'equip que va acabar subcampi\xc3\xb3 europeu de la categoria el 2015. Va ser incl\xc3\xb2s en l'equip ideal del torneig. El seu debut amb el selecci\xc3\xb3 absoluta va ser el 31 de mar\xc3\xa7 de 2015 a un partit amist\xc3\xb3s contra la selecci\xc3\xb3 de Cap Verd. L'1 de setembre de 2016 va marcar el seu primer gol amb la selecci\xc3\xb3 absoluta,  en un amist\xc3\xb3s contra la selecci\xc3\xb3 de Gibraltar, equip al qual van derrotar per 5 a 0. Silva va disputar la Copa del M\xc3\xb3n de 2018 a R\xc3\xbassia."